Na osnovi upita pojašnjavamo detaljnije način ispunjavanja nove .xls tablice.

1. **Škole** **moraju** u njima prethodno poslanu .xls tablicu upisati učenike koji sudjeluju na školskoj razini natjecanja.

2. **Nakon održanog školskog natjecanja** ispunjenu tablicu škole prosljeđuju domaćinu više razine (npr. općinskom, međužupanijskom ili županijskom povjerenstvu).  Tablice se šalju isključivo **e-mailom**. Organizator svake razine natjecanja/ smotre dužan je objediniti prijavljene učenike u jednu tablicu i to će raditi kopiranjem (*Copy/Paste*), a ne pretipkavati s papira.

3. Objedinjenu tablicu (sve škole i svi učenici) čuvajte do kraja ove školske godine.

4. Tablicu filtrirajte, izbrišite one učenike koji nisu pozvani na višu razinu natjecanja/smotre. (npr. pred početak županijske razine natjecanja/ smotre, tablicu filtrirajte, izbrišite one učenike koji nisu pozvani na županijsko natjecanje, izbrišite postignute rezultate na školskoj razini i pripremite tablicu za županijsko natjecanje).

5. **Po završetku županijske razine**, upišite sve postignute rezultate, pošaljite tablicu tajniku određenog natjecanja/smotre u Agenciju za odgoj i obrazovanje (tablicu sačuvajte do kraja tekuće školske godine). **Tablicu šaljite isključivo e-mailom**.

6. Kako treba upisivati rubriku  **„rbr.“?**

Ta je rubrika obavezna za skupna natjecanja. Ako npr. ima pet učenika u skupini/ ekipi  onda svi (iz iste ekipe) imaju broj 1 ili 5 ili 25 (npr. u natjecanju iz Vjeronauka ili  ekipa u debati (po tri učenika svi imaju isti broj, npr. 1 ili 2 ili…) ili LiDraNo, skupni scenski nastupi, svi učenici iste dramske družine imaju isti broj (u tablici za LiDraNo koja je posebna, ta se rubrika zove redni broj skupine).

Isto se odnosi i na ona natjecanja/smotre koja imaju projekte za koje su prijavljena npr. dva učenika.

Taj stupac/rubrika može se iskoristiti i kao redni broj skupine. Prva skupina, svi učenici u skupini/ ekipi  u tablici će imati, u tom slučaju, broj 1. druga 2. itd.

Ako je natjecanje pojedinačno, npr. 7. r OŠ u Natjecanju iz kemije, onda tu rubriku koristite kao redni broj.

7. posebna napomena za **Smotru LiDraNo.**

U novoj tablici (koja je ujedno i prijavnica) postoji rubrika „vrsta rada“, u nju se upisuju vrste za one izraze koji ih imaju ( npr. skupni scenski izraz – lutkarska predstava ili dramsko-scenska igra…; npr. radijski izraz: radio igra ili radijska emisija; npr. literarni izraz nema „vrstu“ pa će u obje rubrike pisati literarni (izraz).

U rubriku izraz, upisujete jedan od šest izraza Smotre LiDraNo (literarni, samostalni novinarski, školski listovi, skupni scenski, pojedinačni scenski ili radijski izraz).

**NAPOMENA**: Pazite na format tablice i nemojte raditi u njoj nikakva dodatna formatiranja jer je ona kao takva pripremljena za *Import* u centralni sustav. Istu ovu napomenu/zamolbu uputite i školama.

Upute o popunjavanju tablice nalaze se na webu AZOO ([poveznica](http://www.azoo.hr/index.php?option=com_content&view=article&id=4168:tablice-za-unos-u-bazu-podataka-natjecanja-i-smotri-azoo-a-u-2013-&catid=123:upute-i-obavijesti&Itemid=439))